L’Ajuntament de Sagunt homenatja a Mar Pérez, la campiona d’Espanya de tir amb arc
09 de març 2023

![](/media/x3pbvbof/recepcion_campeona_tiro_con-arco1_c.jpg?width=850&height=561.8806306306307)

L’alcalde de Sagunt, Darío Moreno, i el delegat d’Activitat Física, Salut i Esport, Javier Timón, han rebut este matí l’arquera local Mar Pérez en reconeixement als seus èxits esportius. Mar Pérez s’ha proclamat campiona d’Espanya de tir amb arc de 3D en sala, en la modalitat de _longbow_, disputat a Lleó en gener. A més, l’any passat va aconseguir la medalla de plata en individual i la de bronze en equips mixtes també en el campionat d’Espanya.

Javier Timón ha felicitat l’arquera per l’èxit aconseguit i «**també pel teu esforç i la teua passió, ja que és una gran satisfacció poder comptar amb altre referent femení en la nostra ciutat que inspire les nostres xiquetes i jóvens a practicar esport i, en este cas, el tir amb arc**». El regidor ha aprofitat l’ocasió  per posar en valor el «**sensacional treball del Club Arqueros de Morvedre que els ha portat a dominar els campionats i lligues provincials i autonòmiques**».

Per la seua banda, Mar Pérez ha donat les gràcies a l’Ajuntament i a la delegació d’Esports per cedir-los les instal·lacions dels Camps de Xulla, «**ja que el tir amb arc és un esport que no es pot practicar en qualsevol lloc, i sense eixes instal·lacions no haguera pogut aconseguir els resultats que he aconseguit**». També ha animat l’Ajuntament perquè siga donant suport al tir amb arc, «**i que continue donant-nos visibilitat, i en concret al tir amb arc tradicional en el qual el Club Arqueros Morvedre destaca en la Comunitat Valenciana**».

Finalment, l’alcalde Darío Moreno ha enaltit la «**carrera meteòrica que des de que fa dos anys acabares el curs d’iniciació i ja hages guanyat una medalla d’or és increíble i és una gesta que mereix visibilitat i ser contada**». L’alcalde ha destacat el doble mèrit que significa allò aconseguit per Mar Pérez: com a dona i com a practicant d’un esport minoritari. Per tant, ha afirmat Darío Moreno, «**aprofitem el teu èxit per a llançar este missatge i que tot el món s’acoste a este esport que és divertidíssim, molt entretingut i obert a totes les edats i condicions**».

![](/media/xvblvkoo/recepcion_campeona_tiro_con-arco3_c.jpg?width=850&height=561.8806306306307)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-homenatja-a-mar-perez-la-campiona-d-espanya-de-tir-amb-arc/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-homenatja-a-mar-perez-la-campiona-d-espanya-de-tir-amb-arc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-homenatja-a-mar-perez-la-campiona-d-espanya-de-tir-amb-arc/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-homenatja-a-mar-perez-la-campiona-d-espanya-de-tir-amb-arc/)